Cuiabá

Cuiabá esas chef-urbo e la maxim grand urbo di Braziliana stato Mato Grosso. Segun la demografiala kontado di 2022, ol havis 650 912 habitanti. Lua tota surfaco esas 4 327,45 km². Cuiabá jacas an la geografiala centro di Sud-Amerika, inter la developita Sud-estala regiono di Brazilia ed Amazonia. Platajo Chapada dos Guimarães, un ek la maxim vizitata loki turistala di Mato Grosso, distas 60 km de la centro dil urbo. La nordo dil inundebla regiono Pantanal anke povas vizitesar de Cuiabá. Cuiabá distas 1133 km de Brasília, e 1462 km de Porto Velho per asfaltizita chozei, e havas importanta e moderna aeroportuo internaciona. L'urbo nun esas importanta regionala centro por komerco, industrio, e servado. La kampuso dil universitato federala di Mato Grosso (Portugalane: Universidade Federal de Mato Grosso, abreviuro UFMT) jacas en Cuiabá. En 2014, l'urbo gastigis kelka partii de la Mondala Kupo di Futbalo, che moderna stadio Arena Pantanal. Historio L'unesma exploreri trairis la regiono inter 1673 e 1682, kande Manoel de Campos Bicudo, veninta de Itu, fondis kolonieto São Gonçalo Beira Rio apud rivero Coxipó. En 1722 trovesis oro en la regiono di la nuna urbo. Cuiabá fondesis ye la 1ma di januaro 1727, da Rodrigo César de Menezes. Til 1930 la regiono restis izolita de altra importanta Braziliana urbi e stati. Ca yaro, inauguresis choseo ed aerala lineo qui ligis ol a Sao Paulo e Goiás. Depos, l'urbo developis rapide. Referi